Pääskylleni
Tule, oi, pois minun pääskysein,
 täällä on sulle niin pehmeä pesä!
 Laula, oi laula mun katollain,
 tuo minun orteni alle jo kesä!

 Miksikä maita sa kiertelet vain?
 Miksikä luotani kauvas lennät?

 Minä oisin sulle niin hellä ja hyvä,
 mun poskilla nukkua saisit –
 vai eikö se kelpaa mun suukkoni syvä,
 vai mitä sinä halajaisit?
 Mun syömmeni ottaa saisit.

 Vai pelkäätkö vangiksi joutuvaa
 ja häkkihin suljettavaksi?
 Ei, ei, vaan alle orteni
 minä vien sinut laulajaksi.